شەفەق نیوز/ فرە لە خاوەن گامیشەیل لە باشوور بەغداد پایتەخت، زیان لە قەیران ئاو و لەوەڕ وەخوەیان دوینن، ک یە خراوترینە لەماوەی دەیان ساڵ، ئەوەیش وەگەرد قەیران ئاو و هشکەساڵی تیژیگ ئەرا ماوەی دوو ساڵە، ک هیشت ئاست ئاو چەم دیجلە و فورات وەشیوەی وەرچەویگ داوەزێد، ئەوەیش وەگەرد هشکەوبوین بەشیگ لە پەلەیلیان.
کامیرای ئاژانس شەفەق نیوز توومار قەیران ئیوەتکەرەیل گامیش کرد، ئەوەیش وە رەوانگەکردن چەم دیالە لە ناوچەی کەمالیە، تا قەوارەی هشکی وپیسی لە چەمەگە نشان دەێد.
ئەوەیش لەناو پشتگووشخستن لایەنەیل حکومەتی لەی باوەتە، وگرنگی نەیان وەپی، وەگورەی قسەیل خەڵکەگە ئەرا ئاژانسەگە.
جی باسە ک ئەو ناوچە ک ناوی هاوریا، بۆشایی ئەمنی وەخوەی دوینێد، ک هویچ لایەنەیگ ئەمنی نەگردیەسەی، و کەفتیەسە ژیر دەسەڵات هووزەیل.
